வார்த்தைகளற்ற இடம் தேடி; நீயும் நானும் போவோம் வா

வார்த்தைகளற்ற இடம் தேடி; நீயும் நானும் போவோம் வா வித்யாசாகர் ஒரு சின்ன முத்தத்தில் இதயம்! ஒட்டிக் கொள்ளவும் -! உதடுகள் ஈரமாகவும் ஒரு பூ உள்ளே பூக்கிறது.! நெருக்கத்தின் நெருப்பில் அன்பு வார்க்கவும்! பண்பின் நகர்தலில் காதல் கற்கவும் -! ஒரு சப்தம் இசையாய் காற்றிலே கலக்கிறது..! முகத்தின் மாயயை உடலால் உரசி கிழித்து! உள்ளத்து கதவுகளை வாழ்விற்காய் திறந்துவைக்க! உலகதத்துவம் வெற்றிடமாய் உள்ளே பரவுகிறது..! பேசிக் கழிக்காத பொழுதொன்றாய்! ஒவ்வொரு நாளினையும் - வாழ்ந்துக் காண்பிக்க! காலக் கணக்கின் அச்சாணி புடுங்கி -! ஒரு அசட்டுத் தைரியம் உட்புகுந்து! வருடங்களை எல்லாம் நாட்களாய் மாற்றி! நாட்களை நொடிகளாய் திரித்து - யுகம் பல உன்னுள் தொலைக்க! உனை மட்டுமே தேடி -! யாருமிலா அண்டப் பெருவெளியில்! அலைகிறதென் இமைப் பூட்டாத யிக் கண்களிரண்டும்..! உச்சி நடுக்கோட்டில் முத்தம் பதித்து! பாதபஞ்சுதனில் பூமிபடாதுனை - நெஞ்சுக் கூட்டில் தாங்கிக் நிற்க! நித்தமும் நித்தமும் ஓர் தவம்! காத்திருப்பின் கண்ணீர்பெருக்கில் கரைந்தேப் போகிறதெனில்! நம்புவாயா???! சப்தமிடாத வானத்தின் இரவொன்றில்! நட்சத்திரம் பொருக்கி பெயர்கோர்த்து! அதற்கு வானவில்லில் கோடுகிழித்தா லென்ன யெனும் கற்பனை! உனை எண்ணும் போதெல்லாம் -! உன் பெயரை உச்சரிக்கும் போதெல்லாம் - உன் நினைவுகளாய் உள்ளே! பெருக்கெடுக்கிறது...! காலத்திற்குமான சாபமாக காதலை திரித்த! பொய்யர்களின் முகத்தில் - எது காதலென எழுதிவிட்டு! ஜாதியின் மதத்தின் வெறியை! ஒரு முத்தத்தில் அழித்துவிட்டு -! வெறுமனே திரும்பிப் படுத்துக் கொள்ளும்! ஒரு இள-ரத்த துணிவல்ல யிது;! உன்னோடு வாழமட்டுமே -! கனவின்றி காத்திருக்கும் ஒரு வாலிபனின் உணர்வு.! உனக்கும் பிடிக்குமெனில் சொல் -! இரு கைவிரித்து -! இதோ இந்த கனம் முதல் நமதென்று முழங்கி! வார்த்தைகளில்லா ஓரிடம் நோக்கி! நீயும் நானும் பறந்துபோவோம்